**APSTIPRINU**

Daugavpils valstspilsētas pašvaldības iestādes

“Jaunatnes lietu un sporta pārvalde”vadītāja

\_\_\_\_\_\_\_\_\_\_\_\_ V.Linkeviča

2024. gada 9.oktobrī

**NOLIKUMS**

***Daugavpils atklātais čempionāts***

***basketbolā vīriešiem***

1. ***MĒRĶI UN UZDEVUMI***
   1. Noskaidrot Daugavpils atklātā čempionāta basketbolā vīriešiem (Turpmāk –**Čempionāts**), uzvarētājus un labākos spēlētājus;
   2. Popularizēt basketbolu Daugavpilī;
   3. Veicināt veselīgu dzīvesveidu Daugavpils pilsētas un Latgales iedzīvotāju vidū.
2. ***VADĪBA***
   1. Čempionātu organizē un vada Daugavpils valstspilsētas pašvaldības iestāde ”Jaunatnes lietu un sporta pārvalde” Reģ. Nr. 90011647754 (Turpmāk –**Pārvalde**), atbildīgā persona par sacensību norisi Ivars Caune (mob.29226783);
   2. Par spēļu kalendāru, to apstiprināšanu un izmaiņām atbild un apstiprina galvenais tiesnesis.   
      Par Čempionāta norisi atbilstoši nolikumam un FIBA oficiālo basketbola noteikumu prasībām, kā arī laukuma tiesnešu nozīmēšanu vadīt spēles atbild galvenais tiesnesis;
   3. Par Čempionāta norisi, kas saistīts ar sekretariāta darbību, kā arī par sekretariāta nozīmējumiem uz spēlēm atbild galvenais tiesnesis.
3. ***VIETA UN LAIKS***
   1. Čempionāta sākums 2024. gada 12. oktobrī,J.Pilsudska Daugavpils valsts poļu ģimnāzijas sporta zāle (Marijas iela 1);
   2. Spēles notiks pēc apstiprināta spēļu kalendāra, kas tiks izstrādāts pēc pieteikto komandu skaita;
   3. Čempionāta sacensību kalendāru apstiprina Pārvalde.
4. ***KOMANDU OFICIĀLIE PIETEIKUMI UN DALĪBNIEKI***
   1. Sacensību 1. dienā ir jāiesniedz aizpildīts komandas dalībnieku vārdiskais pieteikums: komandas nosaukums, spēlētāja dati (vārds, uzvārds, dzimšanas dati), spēlētāja parakts par savu veselības stāvokli (ja ir 18 gadi uz čempionāta sākuma laiku), zem 18 gadiem ģimenes ārsta atļauja (1.pielikums);
   2. Čempionātā var piedalīties spēlētāji - 2009.dz.gads un vecāki;
   3. Oficiālajā komandas pieteikumā vienlaikus nedrīkst būt pieteikti vairāk par 15 (piecpadsmit) spēlētājiem;
   4. Uz vienu spēli komandā jābūt pieteiktiem un jāpiedalās spēlē ne mazāk kā 5 spēlētājiem;
   5. Spēlēs atļauts piedalīties 12 spēlētājiem, kuri ir pieteikti dalībai čempionātā un parakstījušies, ka par savu veselības stāvokli spēļu laikā atbild personīgi;
   6. Čempionāta laikā spēlētājiem komandas mainīt aizliegts;
   7. Komanda spēlē vienādās sporta formās ar skaidri saredzamiem spēlētāju numuriem priekšpusē un aizmugurē. Par šī punkta neievērošanu komanda var netikt pielaista pie spēles un tai piešķir zaudējumu.
5. ***IZSPĒĻU KĀRTĪBA***
   1. Atkarībā no pieteikto komandu skaita, tiks noteikta spēļu sistēma un kārtība;
   2. Spēles notiek saskaņā ar nolikumu un FIBA oficiālajiem basketbola noteikumiem, kā arī FIBA oficiālajām noteikumu izmaiņām, interpretācijām un papildinājumiem;
   3. Ceturdaļfināla, pusfināla un fināla spēlēs var piedalīties tie dalībnieki, kas regulārajā Čempionātā ir nospēlējuši kā minimums vienu spēli;
   4. Par uzvarētu spēli komanda saņem 2 punktus, par zaudētu spēli – 1 punktu, bet neierašanās gadījumā 0 punkti;
   5. Ja divām vai vairākām komandām ir vienāds punktu skaits, vietas attiecīgi nosaka:
      1. pēc savstarpējo spēļu rezultāta;
      2. pēc iegūto un zaudēto grozu starpības savstarpējās spēlēs;
      3. pēc iegūto un zaudēto grozu starpības visās spēlēs;
   6. Sacensībās tiesā tikai Latvijas Basketbola savienības licencēti tiesneši un Latvija Jaunatnes līgas licencēti tiesneši un galdiņa sekretāri;
   7. Laukuma tiesnešiem un galdiņa sekretāriem jāievēro nolikuma un FIBA oficiālo basketbola noteikumu prasības.
6. ***APBALVOŠANA***
   1. Pēc fināla spēles notiks apbalvošanas ceremonija, kurā tiks piešķirtas speciālbalvas Čempionāta labākajiem spēlētājiem;
   2. Komandas par 1.-3. vietām tiek apbalvotas ar kausiem un medaļām.
7. ***MEDICĪNISKAIS NODROŠINĀJUMS***
   1. Pārvalde nodrošina medicīniskā darbinieka klātbūtni laikā;
   2. Traumas gadījumā Sporta medicīnas centra darbinieks nodrošina ātrās medicīniskās palīdzības izsaukšanu. Pieteikumos jābūt ārsta vai nu spēlētāja, kurš atbild par savu veselības stāvokli parakstam.
8. ***DISCIPLINĀRAIS REGLAMENTS***
   1. Par diskvalificējošo piezīmi jebkuram spēles dalībniekam, sods automātiski izlaiž nākamo spēli, ja dalībnieks atkārtoti iegūs diskvalificējošo piezīmi, tad viņš automātiski izlaiž 2 /divas/ nākamās spēles;
   2. Par kautiņa izraisīšanu vai iesaistīšanos tajā, par ko ir jāatstāj sporta zāle spēles laikā, vai par kautiņa izraisīšanu uzreiz pēc spēles / līdz 40 minūtēm / un pēc sacensību beigām sacensību vietā, dalībniek/s/i automātiski izlaiž 5 / piecas / nākamās spēles;
   3. Par laukuma tiesneša, Čempionāta galvenā tiesneša, sekretāra galdiņa fizisku aizskaršanu / tīšu sitienu vai grūdienu / spēles laikā vai uzreiz pēc spēles beigām / apmēram 40 minūtes /, spēlētāja diskvalifikācija līdz Čempionāta beigām.

***9. PERSONAS DATU APSTRĀDE PASĀKUMA SAGATAVOŠANĀ UN NORISĒ*** 9.1.Daugavpils valsts pilsētas pašvaldības iestāde “Jaunatnes lietu un sporta pārvalde”, reģistrācijas numurs 90011647754 (kā **Pārzinis**) rūpīgi attiecas pret fizisko personu privātumu un ievēro personas datu apstrādes principus, proti:

* apstrādā personas datus likumīgi, godprātīgi un datu subjektam pārredzamā veidā;
* apstrādei ir konkrēti, skaidri un leģitīmi nolūki;
* apstrādātie dati ir adekvāti, atbilstīgi un ietver tikai nolūku sasniegšanai nepieciešamo informāciju;
* dati ir precīzi un, ja nepieciešams, atjaunināti;
* tiek glabāti atbilstošā veidā un ne ilgāk, kā nepieciešams apstrādes nolūkiem;
* nodrošina datu subjekta tiesību ievērošanu.

9.2.**Datu subjekti** – dalībnieki;

9.3**.** Lai nodrošinātu Daugavpils atklātā čempionāta basketbolā vīriešiem norisi, Pārzinis apstrādās šādus personu datus:

**9.3.1.** **Nolūks** – dalībnieku apzināšana un dalībai nepieciešamo dokumentu pārbaude,

**Apstrādes veids** – pieteikumu sarakstu sastādīšana;

**Tiesiskais pamats** – Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK ( turpmāk – VDAR) 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras);

**Personu dati** – dalībniekiem - vārds, uzvārds, kontakti (telefons/e-pasts), vecums;

**Saņēmēju kategorijas** – Pārziņa speciālisti,

**Datu glabāšana** – divas nedēļas pēc sacensību norises pabeigšanas un dalībnieku apbalvošanas, pēc termiņa ievāktie, apstrādātie dati tiek neatgriezeniski dzēsti;

**9.3.2. Nolūks** – sacensību norises dokumentēšana, apsveikšanas dokumentēšana.

**Apstrādes veids** – fotografēšana;

**Tiesiskais pamats** – VDAR 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras);

**Personu dati** – sacensību dalībnieku, pasākuma dalībnieku (apsveicēji, apmeklētāji) foto;

**Saņēmēju kategorijas** – Pārziņa/Apstrādātāja speciālisti, sabiedrība;

**Datu glabāšana** – 3 gadi

**9.3.3. Nolūks** - sabiedrības informēšana par sacensību rezultātiem;

**Apstrādes veids** – sacensību uzvarētāju publicēšana Daugavpils valstspilsētas domes tīmekļa vietnē www.daugavpils.lv, Jaunatnes lietu un sporta pārvaldes sociālā tīkla Facebook kontā;

**Personu dati** - sacensību dalībnieku vārds, uzvārds, fotogrāfija, komanda;

**Tiesiskais pamats** - VDAR 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras);

**Saņēmēju kategorijas** – sabiedrība, tīmekļa vietņu apmeklētāji, sociālā tīkla Facebook reģistrētie lietotāji;

**Datu glabāšana** – saskaņā ar tīmekļa vietnes privātuma politiku vai 3 gadus no norises publikācijas brīža.

Pirms datu apstrādes un sacensību norises gaitā datu subjekti tiek informēti par personas datu apstrādi, kā arī, viņu tiesībām uz piekļuvi, labošanu, iebilšanu, dzēšanu, apstrādes ierobežošanu, un tiesībām griezties datu apstrādes jautājumos vai ar sūdzību:

Pie Pārziņa - kontaktpersona: Ivars Caune, ivars.caune@daugavpils.lv, adrese: Kandavas ielā 17A, Daugavpils;

Pie Pārziņa datu aizsardzības speciālista: e-pasts - dati@daugavpils.lv, adrese: Krišjāņa Valdemāra ielā 1, Daugavpils;

Personas datu apstrādi uzraugošā iestādē – Datu Valsts Inspekcija, Elijas iela 17, Rīga, LV-1050.

**9.4.** Iesniedzot pieteikumu sacensībām, dalībnieks (pārstāvis/treneris) apliecina, ka ir iepazinies ar sacensību nolikumu, informēts par personas datu apstrādi sacensību gaitā un ir informējis komandas dalībniekus par viņu personas datu apstrādi, informēts par savām (kā datu subjektu) tiesībām saistībā ar personas datu apstrādi: tiesības uz informēšanu par personas datu apstrādi, piekļuvi saviem personas datiem, datu labošanu, datu apstrādes ierobežošanu, iebilšanu pret datu apstrādi, informēts, ka savu datu subjekta tiesību realizēšanai var griezties pie Pārziņa kontaktpersonas, Pārziņa datu aizsardzības speciālista, vai ar iesniegumu/sūdzību Datu Valsts Inspekcijā.

***10. FINANSĒŠANAS NOTEIKUMI***

**10.1** Dalība Čempionātā ir bezmaksas. Visus izdevumus, kas saistīti ar Čempionāta izmaksām( tiesāšana, medaļas, kausi) apmaksā Pārvalde.

***11. IZMAIŅAS SACENSĪBU NOLIKUMĀ***

**11.1**Organizatoriem ir tiesības veikt izmaiņas un papildinājumus nolikumā.

Pielikums Nr.1

PIETEIKUMS

Dalībai Daugavpils atklātajam čempionātam basketbolā vīriešiem \*

(komandas nosaukums)

Komandas sastāvs:

|  |  |  |  |
| --- | --- | --- | --- |
| Nr. | Vārds, uzvārds | Dzimšanas gads | Paraksts par savu veselības stāvokli \*\* |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

Datums:

Komandas treneris: \_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/

Komandas pārstāvis: \_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/

\* Pieteikums noformēts datorrakstā, iesniegt ar parakstiem, sacensību pirmajā dienā.  
\*\*Ar savu parakstu dalībnieks uzņemas pilnu atbildību par savu veselības stāvokli čempionāta norises laikā.